Paul Méfano

Paul Méfano (6. maaliskuuta 1937 Basra, Irak – 15. syyskuuta 2020) oli ranskalainen säveltäjä. Hän opiskeli Andrée Vaurabourg-Honeggerin, Darius Milhaudin ja Olivier Messiaenin johdolla. Méfanon töitä kuultiin julkisesti ensimmäistä kertaa vuonna 1965, kun Bruno Maderna johti hänen teoksensa Paraboles esityksen. Hän etäännytti itseään säveltäjänä sarjallisuudesta ja kehitti vapaamman, runollisen ja nonkonformistisen tyylin. Hänen teostensa joukossa ovat Estampes japanaises (1959), Signes/oubli (1972), Ondes, espaces mouvants (1975), Micromégas (1987), La matrice des vents (1992) ja Cendre (2008).

Méfano työskenteli myös kapellimestarina ja perusti vuonna 1972 2e2m-yhtyeen. Hän työskenteli konservatorioiden johtajana Champigny-sur-Marnessa (1972–88) ja Versaillesissa (1996–2005). Vuoteen 2002 saakka hän toimi myös sävellyksen ja orkestraation opettajana Pariisin konservatoriossa.

Lähteet 

Ranskalaiset säveltäjät
Ranskalaiset kapellimestarit
Vuonna 1937 syntyneet
Vuonna 2020 kuolleet